Om huis skoon te maak was nog nooit só maklik nie
JY LEES NOU Om huis skoon te maak was nog nooit só maklik nie
10 wenke wat keer dat strandboewe jou goedjies wegdra
Die meeste mense sien op om die huis skoon te maak en deesdae is die ekstra geldjie vir 'n ekstra handjie nie altyd daar nie. Ons is in die 21ste eeu so daar is elektroniese hulp om jou te motiveer.
Om jou te help met die huisskoonmakery, het ons vier praktiese selfoon-apps gekies wat jou jou huistakies kan help takel.
Vir dié wat nie weet waar om te begin as dit by skoonmaak kom nie, is BrightNest die perfekte en goedkoop oplossing vir jou – dit is verniet.
Hierdie app leer jou hoe om na jou huis om te sien. Hier sal jy effektiewe wenke kry vir verskeie areas in jou huis tot watter produkte jy kan gebruik om van vlekke ontslae te raak.
Lees ook: Huisskoonmaak kan jou rietskraal maak
En as die sweetdruppels te veel raak, kry jy selfs rustye!
Unfilth Your Habitat sal die werk ook gedoen kry. Jy weet miskien hoe om alle areas in jou huis skoon te maak, maar het nie die motivering nie – Unfilth Your Habitat help jou om 'n lys van huistakies op te stel en hou ook tyd vir elke takie. In hierdie app stel hulle mikpunte en uitdagings vir jou wat jou verder motiveer.
Dan is daar Tody wat bietjie duurder is maar sal verseker jou die taak help voltooi.
Tody slaan 'n in-diepte en praktiese manier aan mekaar om gereelde huistakies op 'n repeterende skedule te doen. In hierdie app moet jy aandui watter areas in jou huis jy wil monitor en skoonmaak. As jy begin, sal jy moet aandui in watter toestand die areas in daardie stadium is. Jy kan kies hoe gereeld elke area skoongemaak word en die onderskeie takies kry ook elk 'n sperdatum.
Lees ook: Vir gesonder spysvertering moet jy jou skoonmaakrooster verslap
Chorma for Chores is 'n app wat jou help om jou huistakies saam met jou vrou, man, kinders of huismaats te beplan. Daar is 'n beloning ook – jy kry punte as jy jou takies voltooi het. Die res van die mense in die huis kan ook die app aflaai en Chorma sinkroniseer tussen die toestelle om te reguleer wie doen wat – al is niemand tuis nie. Dit is boonop verniet!